బైబిల్
పాత నిబంధన భాగం హెబ్రీయ భాషలో వ్రాయబడగా, క్రొత్త నిబంధన భాగం క్రీస్తు శకంలో గ్రీకు భాషలో వ్రాయబడింది. బైబిలులోని ప్రతి వాక్యానికి అదే అధ్యాయానికి లేదా వేరే అధ్యాయానికి లేదా వేరే పుస్తకానికి చెందిన మరో వాక్యంతో సంబంధం ఉంటుంది. ప్రపంచంలో అత్యధికంగా అమ్ముడయ్యే పుస్తకాల్లో బైబిలు మొదటిది అని చెప్పడంలో సందేహం లేదు. అత్యధిక విమర్శకులు కలిగిన పుస్తకం కూడా బైబిలే. క్రైస్తవుల నమ్మకం ప్రకారం బైబిలు పదునైన రెండంచుల ఖడ్గం. బైబిలు చేతిలో ఉంటే ధైర్యంగా ఉంటుందని, రక్షణగా ఉంటుందని, ఎక్కడికి వెళ్ళినా లేదా విజయం సిద్ధిస్తుందని క్రైస్తవులు నమ్ముతారు. బైబిలులోని పాత నిబంధన గ్రంథములోని వృత్తాంతాలు చరిత్ర సంఘటనలు కాకపోయినా సామాజిక పరిస్థితులు చూపిస్తాయి. ఏసు క్రీస్తు జీవితము చరిత్రయే అయినా క్రొత్త నిబంధన లిఖించబడినది ఏసు క్రీస్తు మరణించిన తర్వాత కాలంలోనే. హిందూ వేదాలవలే బైబిలు కూడా త్రైత సిద్ధాంతమునకు చెందినది.
గణిత శాస్త్ర చరిత్ర
పర్షియా, మధ్యప్రాచ్య, మధ్య ఆసియా, ఉత్తర ఆఫ్రికా, ఐబేరియా, మరియు భారతదేశంలోని కొన్ని భాగాల్లో ఇస్లామిక్ సామ్రాజ్యం ఏర్పాటు చేయబడటంతో 8వ శతాబ్దంలో గణిత శాస్త్రంలో గణనీయమైన పురోగతి సాధ్యపడింది. గణిత శాస్త్రానికి సంబంధించి రాయబడిన దాదాపుగా అన్ని ఇస్లామిక్ గ్రంథాలు అరబిక్ భాషలో ఉన్నప్పటికీ, వీటిని అరబ్బులు రాయకపోవడం గమనార్హం, హెలెనిస్టిక్ ప్రపంచంలో కూడా ఇలాంటి పరిస్థితి ఉండేది, వీరి గ్రంథాలు కూడా గ్రీకులో రాయబడినప్పటికీ, వాటిని ఎక్కువగా గ్రీకులు రాయలేదు, ఇస్లామిక్ ప్రపంచంలో కూడా అరబ్-యేతర పరిశోధకులు అరబిక్‌ను తమ రాత భాషగా ఉపయోగించారు. అరబ్బులతోపాటు గణిత శాస్త్ర ప్రపంచం అభివృద్ధికి పర్షియన్లు విశేష కృషి చేశారు.